Δήμος Παρελίων

Ο Δήμος Παρελίων ήταν δήμος του νομού Κέρκυρας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κέρκυρας. Βρισκόταν στην μέση Κέρκυρα, στα δυτικά παράλια. Περιλάμβανε τα χωριά Σιναράδες, Πέλεκας, Κοκκίνι, Αι Γιάννης, Βάτος, Γιαννάδες, Μάρμαρο, Αφρα και Κομπίτσι. Το δημαρχείο βρισκόταν στο δρόμο από το Κοκκίνι προς τον Αι Γιάννη, στην περιοχή Κεφαλόβρυσο.

 Το 1864 τα Επτάνησα ενσωματώθηκαν στην Ελλάδα. Το 1866, συστάθηκε δήμος Τάξεως Β΄ με το όνομα «Δήμος Παρελείων», ο οποίος υπαγόταν στην επαρχία Μέσης και αποτελείτο από τους οικισμούς: τους Γιαννάδες, που ήταν και η έδρα του δήμου, τον Ρόπα, με 839 κατοίκους, ο οποίος καταργήθηκε το 1920, το Μάρμαρο, με 231 κατοίκους, τους Κανακάδες, 100 κατοίκους, τον Πέλεκα, 796 κατοίκους, τον Βάτο, 126 κατοίκους και το Κοκκίνι, 95 κατοίκους.Το 1912, αποφασίζεται οι οικισμοί που έχουν πάνω από 300 κατοίκους και σχολείο στοιχειώδους εκπαίδευσης, να αποτελέσουν αυτοτελείς κοινότητες. Οπότε οι δήμοι καταργούνται και αντικαθίστανται από πολλές μικρότερες κοινότητες. Οι οικισμοί του δήμου Παρελείων διαμοιράσθηκαν στις κοινότητες Μαρμάρου, Γιαννάδων και Πέλεκα. Η επιλογή του ονόματος, πηγαίνει πίσω στο 1866, όταν πρωτοϊδρύθηκε ο ιστορικός «Δήμος Παρελείων». Το όνομά του προέρχεται από το ότι οι οικισμοί που τον συναποτελούσαν ήταν κτισμένοι γύρω από ένα έλος. «Παρελείων» σημαίνει «παρά του έλους», δηλαδή κοντά ή δίπλα στο έλος σύμφωνα με την αρχαία ελληνική χρήση της λέξης «παρά». Ο Γιαννάδες, το Μάρμαρο και οι Κανακάδες, ήταν στα βορειοδυτικά του έλους και ο Βάτος και το Κοκκίνι στα νότια. Ο νεώτερος οικισμός Κουραμαδίτικα, βρισκόταν στα ανατολικά του έλους. Αυτό το έλος αποξηράνθηκε και σήμερα είναι μια πεδινή καλλιεργήσιμη έκταση 10.000 στρεμμάτων γνωστή σαν κοιλάδα ή λιβάδι του Ρόπα (39°38′N 19°47′E). Το όνομα Ρόπα προέρχεται από τον οικισμό που καταργήθηκε το 1920. Η οικονομία της περιοχής που καταλάμβανε ο δήμος βασίζεται στον τουρισμό. Τουριστικούς προορισμούς αποτελούν, εκτός από τις παραλίες του δήμου (Αϊ Γόρδης, Γλυφάδα, Κοντογιαλός, Έρμονες), η θέα από τον Πέλεκα (το "παρατηρητήριο του Κάιζερ"), το Ιστορικό και Λαογραφικό Μουσείο Μέσης Κέρκυρας στις Σιναράδες και το πάρκο "Aqualand" στον Αϊ Γιάννη, το τρίτο μεγαλύτερο υδατικό πάρκο στην Ευρώπη. Ο Δήμος περιλάμβανε τα παρακάτω δημοτικά διαμερίσματα και οικισμούς: Μέσα στις αγκύλες ο πρώτος αριθμός είναι ο μόνιμος πληθυσμός και ο δεύτερος ο πραγματικός. Δ.δ. Κοκκινίου -- το Κοκκίνιον [ 742 / 733 ] Δ.δ. Αγίου Ιωάννου [ 932 / 943 ] ο Άγιος Ιωάννης [ 454 / 460 ] η Αγία Τριάς [ 225 / 224 ] τα Βασιλικά [ 213 / 219 ] τα Κουραμαδίτικα [ 40 / 40 ] Δ.δ. Άφρας [ 952 / 936 ] η Άφρα [ 849 / 834 ] ο Άγιος Βλάσιος [ 87 / 86 ] τα Κουρκουλαίικα [ 16 / 16 ] Δ.δ. Βάτου -- ο Βάτος [ 435 / 467 ] Δ.δ. Γιαννάδων [ 771 / 799 ] οι Γιαννάδες [ 733 / 760 ] οι Έρμονες [ 38 / 39 ] Δ.δ. Κανακάδων -- οι Κανακάδες [ 331 / 338 ] Δ.δ. Κομπιτσίου -- το Κομπίτσι [ 595 / 595 ] Δ.δ. Μαρμάρου -- το Μάρμαρο [ 307 / 327 ] Δ.δ. Πέλεκα [ 827 / 841 ] ο Πέλεκας [ 569 / 565 ] ο Αβράμης [ 37 / 53 ] ο Άγιος Ονούφριος [ 32 / 32 ] η Γλυφάδα [ 25 / 26 ] τα Κοκκινόγεια [ 83 / 81 ] η Μονή Υπεραγίας Θεοτόκου Μυρτιδίων [ 29 / 29 ] το Πλακωτό [ 52 / 55 ] Δ.δ. Σιναράδων [ 1.207 / 1.218 ] οι Σιναράδες [ 1.144 / 1.124 ] το Ασπάι [ 57 / 88 ] ο Κοντογιαλός [ 6 / 6 ] Υπουργείο Εσωτερικών, δήμοι του σχεδίου Καποδίστριας Αρχειοθετήθηκε 2009-09-24 στο Wayback Machine.